Asimptota
Asimptota (grieķu: asymptōtos - nesakrītošs) ir taisne, attālums starp kuru un kādu līkni tiecas uz nulli, argumentam tiecoties uz bezgalību. Līknei var būt arī kopīgi punkti ar asimptotu. Dekarta koordinātu sistēmā izšķir vertikālas, horizontālas un slīpas asimptotas. Jebkuras funkcijas y = f ( x ) {\displaystyle y=f(x)\,} grafikam Dekarta koordinātu sistēmā slīpo un horizontālo asimptotu kopējais skaits nepārsniedz 2. Ja līknei C ir līkne L, kas ir tās asimptota, tad saka, ka C ir asimptotiska L.